TVD, 22.1. 2002


Naslov: DELOVNA SKUPINA V  NEK

Tekst za  voditelja:

Danes dopoldan so se v krški jedrski elektrarni prvič sestali člani slovensko hrvaške delovne skupine za vzpostavitev nove družbe Nuklearna elektrarna Krško d.o.o., ki jo predvideva 19. decembra lani podpisana meddržavna pogodba o ureditvi statusnih in drugih pravnih razmerij povezanih z vlaganjem v Nuklearno elektrarno Krško, njenim izkoriščanjem in razgradnjo. Člani skupine, v kateri so bili štirje slovenski in šest hrvaških predstavnikov, so se uskladili, kakšne pristojnosti naj bi ta skupina sploh imela, saj so si delo predstavljali po svoje. Skupina mora poskrbeti, da bo ob morebitni ratifikaciji meddržavnega sporazuma v obeh parlamentih v skladu s podpisano družbeno pogodbo, pripravljeno vse potrebno za sklic prve skupščine družbenikov novega podjetja, izvoljeni njeni organi in da bo nadzorni svet sprejel gospodarski načrt. Zato so pozvali vodstvo elektrarne, da v 15 dneh pripravi predlog tega načrta za drugo polletje leta 2002. Čez tri tedne pa naj bi se ponovno sestali in ga obravnavali.
	Pripravil: GORAN ROVAN

	Snemalec: JOŽE GRAJŽL



Kaseta Beta Krško št. 
 

